Publication: Magyar Közlöny
Issue: MK-1999-72 (Year: 1999, Number: 72)
Era: 1990-2004
Section: „(5) A vámjogról, a vámeljárásról, valamint a vámigazgatásról szóló 1995. évi C. törvény (a továbbiakban: Tv.)
Paragraph Index: 7

(2) Az R. 5. §-a a következő (6)—(8) bekezdésekkel egészül ki: „(6) Az (5) bekezdésben meghatározott, importanyag tartalmú termékek esetében az exporttámogatás igényléséhez az igénylőnek a 11. számú mellékletben meghatározott módon írásban nyilatkoznia kell a termék vámteher visszatérítésben részesíthető importanyag tartalmának arányáról. A nyilatkozat egy példánya a kiviteli ellenőrzést végző vámhivatalnál marad, egy példányát pedig az Egységes Vámárunyilatkozat mellékleteként az AIK részére kell benyújtani. Az igénylő köteles a nyilatkozatát egy saját sorszámmal (iktatószámmal) ellátni és ezt a saját sorszámot (iktatószámot) az Egységes Vámárunyilatkozat 44-es rovatába is beírni.

Source: https://magyarkozlony.hu/hivatalos-lapok/45f97327efa31e680ddfd8aa8978b13ccdb4cb1e/dokumentumok/61c74f6e5ee9bda4d4ec77d455f3746b72fffcfa/letoltes